CELEX: 32017D1460
Language: fi
Date: 2017-08-08 00:00:00
Title: Komission täytäntöönpanopäätös (EU) 2017/1460, annettu 8 päivänä elokuuta 2017, eläinten terveyttä koskevista toimenpiteistä lumpy skin -taudin torjumiseksi eräissä jäsenvaltioissa annetun täytäntöönpanopäätöksen (EU) 2016/2008 muuttamisesta (tiedoksiannettu numerolla C(2017) 5471) (ETA:n kannalta merkityksellinen teksti. )

11.8.2017   
            
            
               FI
            
            
               Euroopan unionin virallinen lehti
            
            
               L 208/42
            
         KOMISSION TÄYTÄNTÖÖNPANOPÄÄTÖS (EU) 2017/1460,
   annettu 8 päivänä elokuuta 2017,
   eläinten terveyttä koskevista toimenpiteistä lumpy skin -taudin torjumiseksi eräissä jäsenvaltioissa annetun täytäntöönpanopäätöksen (EU) 2016/2008 muuttamisesta
   
      
         (tiedoksiannettu numerolla C(2017) 5471)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
   ottaa huomion yhteisön yleisistä toimenpiteistä tiettyjen eläintautien torjumiseksi sekä swine vesicular -tautiin liittyvistä erityistoimenpiteistä 17 päivänä joulukuuta 1992 annetun neuvoston direktiivin 92/119/ETY (3) ja erityisesti sen 14 artiklan 2 kohdan, 19 artiklan 1 kohdan a alakohdan, 19 artiklan 3 kohdan a alakohdan sekä 19 artiklan 4 ja 6 kohdan,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (4) ja erityisesti sen 4 artiklan 3 kohdan,
   sekä katsoo seuraavaa:
   
               (1)
            
            
               Direktiivissä 92/119/ETY vahvistetaan yleiset torjuntatoimenpiteet, jotka on toteutettava tiettyjen eläintautien, kuten lumpy skin -taudin, puhjetessa. Kyseisiin toimenpiteisiin kuuluvat suoja- ja valvontavyöhykkeiden perustaminen saastuneen tilan ympärille sekä hätärokotukset, joilla täydennetään muita torjuntatoimenpiteitä lumpy skin -taudin puhjetessa.
            
         
               (2)
            
            
               Komission täytäntöönpanopäätöksessä (EU) 2016/2008 (5) säädetään eläinten terveyttä koskevista toimenpiteistä lumpy skin -taudin torjumiseksi tietyissä sen liitteessä I luetelluissa jäsenvaltioissa tai niiden osissa, mukaan lukien vähimmäisvaatimukset lumpy skin -tautia vastaan toteutettaville rokotusohjelmille, jotka jäsenvaltiot ovat esittäneet komissiolle hyväksyntää varten. Mainitun täytäntöönpanopäätöksen mukaan ilmaisulla ’tartuntavyöhykkeet’ tarkoitetaan sen liitteessä I olevassa II osassa lueteltujen jäsenvaltioiden alueiden osia, joihin sisältyvät ne alueet, joilla lumpy skin -taudin esiintyminen vahvistettiin, ja kaikki direktiivin 92/119/ETY mukaisesti muodostetut suoja- ja valvontavyöhykkeet, ja joilla voidaan rokottaa lumpy skin -tautia vastaan rokotusohjelmien hyväksymisen jälkeen. Lisäksi sen mukaan ilmaisulla ’taudista vapaat vyöhykkeet, joilla suoritetaan rokotuksia’ tarkoitetaan mainitussa liitteessä olevassa I osassa lueteltavien jäsenvaltioiden alueiden osia, joihin sisältyvät sellaiset tartuntavyöhykkeiden ulkopuoliset alueet, joilla rokotetaan lumpy skin -tautia vastaan rokotusohjelmien hyväksymisen jälkeen.
            
         
               (3)
            
            
               Täytäntöönpanopäätöksessä (EU) 2016/2008 säädetään eläviä nautaeläimiä, vankeudessa pidettyjä luonnonvaraisia märehtijöitä, niiden sukusoluja ja näistä eläimistä saatuja muita tuotteita koskevia erityisiä riskinhallintatoimenpiteitä ja kaupan rajoituksia, jotka on tarkoitus toteuttaa tartuntavyöhykkeillä tai taudista vapailla vyöhykkeillä, joilla suoritetaan rokotuksia, lumpy skin -taudin mahdollisen leviämisriskin minimoimiseksi.
            
         
               (4)
            
            
               Euroopan elintarviketurvallisuusviranomaisen, jäljempänä ’EFSA’, 27 päivänä maaliskuuta 2017 hyväksymän lumpy skin -tautia koskevan raportin (6), jäljempänä ’vuoden 2017 EFSAn raportti’, mukaan vuoteen 2016 saakka saatavilla olevia lumpy skin -taudin epidemiologisia tietoja koskevan analyysin tulokset osoittavat, että kun laajamittaiset rokotuskampanjat toteutettiin asianmukaisesti lumpy skin -tautia vastaan, tauti saatiin hallintaan, koska uusien taudinpurkauksien syntyminen voitiin estää. Näitä päätelmiä tukevat EFSAn 29 päivänä heinäkuuta 2016 antaman lumpy skin -tautia koskevan kiireellisen ohjeistuksen (7), jäljempänä ’vuoden 2016 EFSAn ohjeistus’, tulokset, joiden mukaan laajamittaiset rokotukset ovat tehokkain tapa hallita lumpy skin -tautia varsinkin silloin, kun rokotettujen eläinten suojaus oli jo järjestetty ennen taudin esiintymistä ennalta ehkäisevillä rokotuksilla.
            
         
               (5)
            
            
               Vuoden 2016 EFSAn ohjeistuksessa ja vuoden 2017 EFSAn raportissa vahvistettiin, että hiljattain toteutetut rokotuskampanjat lumpy skin -tautia vastaan olivat tehokkaita, minkä vuoksi asianmukaisesti rokotetut nautaeläimet voidaan siirtää yhden jäsenvaltion taudista vapailta vyöhykkeiltä, joilla suoritetaan rokotuksia, joko toiseen jäsenvaltioon tai kolmanteen maahan taikka ne voidaan siirtää saman jäsenvaltion taudista vapaan vyöhykkeen sisällä, jolla suoritetaan rokotuksia, tai saman jäsenvaltion tautivyöhykkeen sisällä noudattaen vähemmän rajoittavia sääntöjä. Samasta syystä vähemmän rajoittavia sääntöjä olisi sovellettava rokotettujen emien rokottamattomien vasikoiden siirtoihin, kun ne siirretään saman jäsenvaltion saman vyöhykkeen sisällä. Vähemmän rajoittavia sääntöjä olisi sovellettava yhtä lailla rokottamattomien nautaeläimien ja vankeudessa pidettyjen luonnonvaraisten märehtijöiden siirtoihin saman jäsenvaltion saman taudista vapaan vyöhykkeen sisällä, jolla suoritetaan rokotuksia, kun näitä eläimiä tuodaan lumpy skin -tautia koskevien rajoitteiden ulkopuolisista jäsenvaltioista tai kolmansista maista taikka niiden vyöhykkeiltä, koska tämäntyyppisten siirtojen voidaan katsoa aiheuttavan vain vähäisen riskin taudin leviämiselle.
            
         
               (6)
            
            
               Bulgaria, Kreikka ja Kroatia ovat ne kolme täytäntöönpanopäätöksen (EU) 2016/2008 liitteessä I lueteltua jäsenvaltiota, joissa tällä hetkellä rokotetaan lumpy skin -tautia vastaan, ja ne pyysivät, että kyseistä täytäntöönpanopäätöstä ja erityisesti sen 4, 5 ja 6 artiklaa muutettaisiin siten, että siirtoihin sovellettaisiin vähemmän rajoittavia sääntöjä silloin, kun kyseessä ovat rokotetut nautaeläimet ja vankeudessa pidetyt luonnonvaraiset märehtijät, joille annetaan uusintarokotus, ja rokotettujen emien rokottamattomat vasikat. Lisäksi Kroatia pyysi, että vähemmän rajoittavia sääntöjä sovellettaisiin sellaisten rokottamattomien nautaeläinten ja vankeudessa pidettyjen luonnonvaraisten märehtijöiden siirtoihin, jotka ovat peräisin sellaisista jäsenvaltioista tai kolmansista maista tai niiden sellaisilta alueilta, joilla ei sovelleta lumpy skin -taudin esiintymisen vahvistumisen tai sen vastaisten rokotusten aloittamisen vuoksi käyttöön otettavia rajoituksia.
            
         
               (7)
            
            
               Lumpy skin -tautia vastaan rokotettujen elävien nautaeläinten ja vankeudessa pidettyjen luonnonvaraisten märehtijöiden siirroista aiheutuva lumpy skin -taudin leviämisriski on suurempi eläinten saadessa rokotuksen ensimmäistä kertaa verrattuna tilanteeseen, jossa niille annetaan uusintarokotus edellisen rokotuksen antaman immuniteettisuojan ollessa vielä voimassa. Sen vuoksi lumpy skin -taudin leviämisen riski on suurempi silloin, kun näitä eläimiä rokotetaan alkuperätilalla ensimmäistä kertaa, verrattuna tilanteeseen, jossa tilalla oleville eläimille annetaan uusintarokotus edellisen rokotuksen antaman immuniteettisuojan ollessa vielä voimassa. Siksi on aiheellista eriyttää kussakin edellä mainitussa tilanteessa sovellettavat rajoittavat säännöt, koska rokotevalmistajien ohjeiden mukaan lumpy skin -tautirokotteiden antaman immuniteettisuojan kesto vaihtelee.
            
         
               (8)
            
            
               Näin ollen taudista vapailta vyöhykkeiltä, joilla suoritetaan rokotuksia, ja tautivyöhykkeiltä lähetettäviä eläviä nautaeläimiä ja vankeudessa pidettyjä luonnonvaraisia märehtijöitä koskevien poikkeusten ja erityisedellytysten osalta sovellettavia vaatimuksia sekä täytäntöönpanopäätöksen (EU) 2016/2008 4, 5, 6 ja 12 artiklaa olisi muutettava.
            
         
               (9)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan täytäntöönpanopäätös (EU) 2016/2008 seuraavasti:
   
               1)
            
            
               Muutetaan 4 artiklan 1 kohta seuraavasti:
               
                           a)
                        
                        
                           korvataan a alakohdan i alakohta seuraavasti:
                           
                                       ”i)
                                    
                                    
                                       eläimet on rokotettu lumpy skin -tautia vastaan vähintään 28 päivää ennen lähettämispäivää, rokotevalmistajan ilmoittama immuniteettisuoja on niillä edelleen voimassa lähetyspäivänä ja ne tulevat alkuperätilalta, jolla eläimet ovat olleet vähintään 28 päivän ajan. Kaikki taudille alttiisiin lajeihin kuuluvat eläimet on rokotettu kyseisellä alkuperätilalla lumpy skin -tautia vastaan vähintään 28 päivää ennen lähettämispäivää, rokotevalmistajan ilmoittama immuniteettisuoja on niillä edelleen voimassa lähetyspäivänä tai niiden edellisen rokotuksen antama tai emolta saatu immuniteettisuoja on edelleen voimassa lähetyspäivänä;”;
                                    
                                 
                     
                           b)
                        
                        
                           korvataan b alakohdan i alakohta seuraavasti:
                           
                                       ”i)
                                    
                                    
                                       eläimet on rokotettu lumpy skin -tautia vastaan vähintään kolme kuukautta ennen lähettämispäivää, ja rokotevalmistajan ilmoittama immuniteettisuoja on niillä edelleen voimassa lähettämispäivänä. Kaikki taudille alttiisiin lajeihin kuuluvat eläimet on rokotettu kyseisellä alkuperätilalla lumpy skin -tautia vastaan vähintään 28 päivää ennen lähettämispäivää, rokotevalmistajan ilmoittama immuniteettisuoja on niillä edelleen voimassa lähetyspäivänä tai niiden edellisen rokotuksen antama tai emolta saatu immuniteettisuoja on edelleen voimassa lähetyspäivänä;”;
                                    
                                 
                     
                           c)
                        
                        
                           korvataan c alakohdan ii alakohta seuraavasti:
                           
                                       ”ii)
                                    
                                    
                                       eläimet on rokotettu lumpy skin -tautia vastaan vähintään 28 päivää ennen lähettämispäivää, ja rokotevalmistajan ilmoittama immuniteettisuoja on niillä edelleen voimassa lähettämispäivänä. Kaikki taudille alttiisiin lajeihin kuuluvat eläimet on rokotettu kyseisellä alkuperätilalla lumpy skin -tautia vastaan vähintään 28 päivää ennen lähettämispäivää, rokotevalmistajan ilmoittama immuniteettisuoja on niillä edelleen voimassa lähetyspäivänä tai niiden edellisen rokotuksen antama tai emolta saatu immuniteettisuoja on edelleen voimassa lähetyspäivänä;”;
                                    
                                 
                     
         
               2)
            
            
               Korvataan 5 artiklan 1 kohdan b alakohta seuraavasti:
               
                           ”b)
                        
                        
                           eläimet on rokotettu lumpy skin -tautia vastaan vähintään 28 päivää ennen lähettämispäivää, ja rokotevalmistajan ilmoittama immuniteettisuoja on niillä edelleen voimassa lähettämispäivänä. Kaikki taudille alttiisiin lajeihin kuuluvat eläimet on rokotettu kyseisellä alkuperätilalla lumpy skin -tautia vastaan vähintään 28 päivää ennen lähettämispäivää, rokotevalmistajan ilmoittama immuniteettisuoja on niillä edelleen voimassa lähetyspäivänä tai niiden edellisen rokotuksen antama tai emolta saatu immuniteettisuoja on edelleen voimassa lähetyspäivänä;”.
                        
                     
         
               3)
            
            
               Korvataan 6 artikla seuraavasti:
               ”6 artikla
               Elävien nautaeläinten ja vankeudessa pidettyjen luonnonvaraisten märehtijöiden lähettämistä liitteessä I olevassa II osassa lueteltujen saman jäsenvaltion alueiden sisällä koskevat erityisedellytykset
               1.   Poiketen 3 artiklan a alakohdassa säädetystä kiellosta ja edellyttäen, että tämän artiklan 2 kohtaa noudatetaan, toimivaltainen viranomainen voi sallia elävien nautaeläinten ja vankeudessa pidettyjen luonnonvaraisten märehtijöiden lähetysten lähettämisen sellaisella alueella sijaitsevilta tiloilta, joka luetellaan liitteessä I olevassa II osassa, sellaisella muulla saman jäsenvaltion alueella sijaitsevaan määräpaikkaan, joka luetellaan liitteessä I olevassa II osassa.
               2.   Edellä 1 kohdassa säädettyä poikkeusta sovelletaan ainoastaan sellaisiin elävien nautaeläinten ja vankeudessa pidettyjen luonnonvaraisten märehtijöiden lähetyksiin, joihin kuuluvat eläimet täyttävät ainakin yhden seuraavista edellytyksistä:
               
                           a)
                        
                        
                           eläimet on rokotettu lumpy skin -tautia vastaan vähintään 28 päivää ennen lähettämispäivää, ja rokotevalmistajan ilmoittama immuniteettisuoja on niillä edelleen voimassa lähettämispäivänä. Kaikki taudille alttiisiin lajeihin kuuluvat eläimet on rokotettu kyseisellä alkuperätilalla lumpy skin -tautia vastaan vähintään 28 päivää ennen lähettämispäivää, rokotevalmistajan ilmoittama immuniteettisuoja on niillä edelleen voimassa lähetyspäivänä tai niiden edellisen rokotuksen antama tai emolta saatu immuniteettisuoja on edelleen voimassa lähettämispäivänä;
                        
                     
                           b)
                        
                        
                           eläimet, riippumatta niiden yksilöllisestä rokotustilanteesta tai siitä, rokotetaanko niiden alkuperätilalla lumpy skin -tautia vastaan, voidaan kuljettaa teurastamoon hätäteurastusta varten edellyttäen, että alkuperätilaan ei kohdistu mitään sellaisia direktiivissä 92/119/ETY säädettyjä rajoituksia lumpy skin -taudin osalta, joilla kielletään tällainen siirtäminen;
                        
                     
                           c)
                        
                        
                           eläimet ovat alle kuuden kuukauden ikäisiä rokottamattomia sellaisten emien jälkeläisiä, jotka on rokotettu vähintään 28 päivää ennen synnytystä, ja näiden eläinten rokotevalmistajan ilmoittama immuniteettisuoja on edelleen voimassa synnytyspäivänä ja ne voidaan siirtää toiselle tilalle tai teurastamoon välitöntä teurastusta varten. Kaikki taudille alttiisiin lajeihin kuuluvat eläimet on rokotettu kyseisellä alkuperätilalla vähintään 28 päivää ennen lähettämispäivää, rokotevalmistajan ilmoittama immuniteettisuoja on niillä edelleen voimassa lähetyspäivänä tai niiden edellisen rokotuksen antama tai emolta saatu immuniteettisuoja on edelleen voimassa lähettämispäivänä, ja tilaan ei kohdistu mitään sellaisia direktiivissä 92/119/ETY säädettyjä rajoituksia lumpy skin -taudin osalta, joilla kielletään tällainen siirtäminen.”.
                        
                     
         
               4)
            
            
               Lisätään 6 artiklan jälkeen 6 a artikla seuraavasti:
               ”6 a artikla
               Elävien nautaeläinten ja vankeudessa pidettyjen luonnonvaraisten märehtijöiden lähettämistä liitteessä I olevassa I osassa luetelluilta alueilta liitteessä I olevassa I tai II osassa luetelluille saman jäsenvaltion alueille koskevat erityisedellytykset
               1.   Poiketen 3 artiklan a alakohdassa säädetystä kiellosta ja edellyttäen, että tämän artiklan 2 kohtaa noudatetaan, toimivaltainen viranomainen voi sallia elävien nautaeläinten ja vankeudessa pidettyjen luonnonvaraisten märehtijöiden lähetysten lähettämisen sellaisella alueella sijaitsevilta tiloilta, joka luetellaan liitteessä I olevassa I osassa, sellaisella muulla saman jäsenvaltion alueella sijaitsevaan määräpaikkaan, joka luetellaan liitteessä I olevassa I tai II osassa.
               2.   Edellä 1 kohdassa säädettyä poikkeusta sovelletaan ainoastaan sellaisiin elävien nautaeläinten ja vankeudessa pidettyjen luonnonvaraisten märehtijöiden lähetyksiin, joihin kuuluvat eläimet täyttävät ainakin yhden seuraavista edellytyksistä:
               
                           a)
                        
                        
                           eläimet on rokotettu lumpy skin -tautia vastaan vähintään 28 päivää ennen lähettämispäivää, ja rokotevalmistajan ilmoittama immuniteettisuoja on niillä edelleen voimassa lähettämispäivänä. Kaikki taudille alttiisiin lajeihin kuuluvat eläimet on rokotettu kyseisellä alkuperätilalla lumpy skin -tautia vastaan vähintään 28 päivää ennen lähettämispäivää, rokotevalmistajan ilmoittama immuniteettisuoja on niillä edelleen voimassa lähetyspäivänä tai niiden edellisen rokotuksen antama tai emolta saatu immuniteettisuoja on edelleen voimassa lähettämispäivänä;
                        
                     
                           b)
                        
                        
                           eläimet, riippumatta niiden yksilöllisestä rokotustilanteesta tai siitä, rokotetaanko niiden alkuperätilalla lumpy skin -tautia vastaan, voidaan kuljettaa teurastamoon hätäteurastusta varten edellyttäen, että alkuperätilaan ei kohdistu mitään sellaisia direktiivissä 92/119/ETY säädettyjä rajoituksia lumpy skin -taudin osalta, joilla kielletään tällainen siirtäminen;
                        
                     
                           c)
                        
                        
                           eläimet ovat alle kuuden kuukauden ikäisiä rokottamattomia sellaisten emien jälkeläisiä, jotka on rokotettu vähintään 28 päivää ennen synnytystä, ja näiden eläinten rokotevalmistajan ilmoittama immuniteettisuoja on edelleen voimassa synnytyspäivänä ja ne voidaan siirtää toiselle tilalle tai teurastamoon välitöntä teurastusta varten. Kaikki taudille alttiisiin lajeihin kuuluvat eläimet on rokotettu kyseisellä alkuperätilalla vähintään 28 päivää ennen lähettämispäivää, rokotevalmistajan ilmoittama immuniteettisuoja on niillä edelleen voimassa lähetyspäivänä tai niiden edellisen rokotuksen antama tai emolta saatu immuniteettisuoja on edelleen voimassa lähettämispäivänä, ja tilaan ei kohdistu mitään sellaisia direktiivissä 92/119/ETY säädettyjä rajoituksia lumpy skin -taudin osalta, joilla kielletään tällainen siirtäminen.
                        
                     
                           d)
                        
                        
                           eläimet on tuotu tilalle alle kolme kuukautta aiemmin jostakin sellaisesta toisesta jäsenvaltiosta tai kolmannesta maasta tai niiden sellaiselta vyöhykkeeltä, johon ei sovellettu mitään lumpy skin -taudin esiintymisen vahvistumisen tai sen vastaisten rokotusten aloittamisen vuoksi käyttöön otettavia rajoituksia, ja nämä eläimet voidaan siirtää teurastamoon välitöntä teurastusta varten. Kaikki taudille alttiisiin lajeihin kuuluvat muut eläimet on rokotettu kyseisellä alkuperätilalla vähintään 28 päivää ennen lähettämispäivää, rokotevalmistajan ilmoittama immuniteettisuoja on niillä edelleen voimassa lähetyspäivänä tai niiden edellisen rokotuksen antama tai emolta saatu immuniteettisuoja on edelleen voimassa lähettämispäivänä, ja tilaan ei kohdistu mitään sellaisia direktiivissä 92/119/ETY säädettyjä rajoituksia lumpy skin -taudin osalta, joilla kielletään tällainen siirtäminen.”.
                        
                     
         
               5)
            
            
               Korvataan 12 artiklassa johdantokappale seuraavasti:
               ”Toimivaltaisen viranomaisen on varmistettava, että ohjausmenettely kuljetettaessa eläviä nautaeläimiä ja vankeudessa pidettyjä luonnonvaraisia märehtijöitä, käsittelemättömiä eläinten sivutuotteita ja käsittelemättömiä vuotia ja nahkoja, jotka kuuluvat 4, 5, 8 ja 9 artiklassa säädettyjen poikkeusten piiriin, täyttää seuraavat vaatimukset:”.
            
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 8 päivänä elokuuta 2017.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 395, 30.12.1989, s. 13.
   
      (2)  EYVL L 224, 18.8.1990, s. 29.
   
      (3)  EYVL L 62, 15.3.1993, s. 69.
   
      (4)  EUVL L 18, 23.1.2003, s. 11.
   
      (5)  Komission täytäntöönpanopäätös (EU) 2016/2008, annettu 15 päivänä marraskuuta 2016, eläinten terveyttä koskevista toimenpiteistä lumpy skin -taudin torjumiseksi eräissä jäsenvaltioissa (EUVL L 310, 17.11.2016, s. 51).
   
      (6)  EFSA Journal 2017;15(4):4773.
   
      (7)  EFSA Journal 2016;14(8):4573.